Strop trek al hoe stywer om Ramaphosa se nek, gee nou to dat wit boere in SA vermoor word na konfrontasie met FV Plus leier | SAUK.co.za - Nuus.info
President Ramaphosa het uiteindelik erken dat wit boere in Suid-Afrika vermoor word nadat dr. Pieter Groenewald, leier van die VF Plus hom daaroor gekonfronteer het in die parlement.
Dit volg op Ramaphosa se stellings wat hy vroeër vanjaar in die VSA gemaak het waar hy verklaar het dat wit boere nie in Suid-Afrika vermoor word nie.
Ramaphosa het daarop aangedring om sy stellings te verduidelik, maar het geweier om verskoning te vra vir die uitlatings wat hy in Amerika gemaak , soos wat Groenewald versoek het.
Ramaphosa het aan die parliament gesê dat hy spesifiek gereageer het op ŉ twiet van die Amerikaanse president, Donald Trump, wat slegs verwys het na wit boere wat vermoor word.
“Ek dink nie ek is korrek verstaan nie. Swart én wit inwoners van plase word vermoor, en ek het reeds persoonlik wit en swart gesinne gebel wat sulke tragedies moes hanteer. Dit is nie net wit mense wat vermoor word nie en die kwessie moet nierassig benader word. Ek sal dit nie parogiaal benader nie,” het Ramaphosa gesê.
Die uitlatings wat Ramaphosa gemaak het vroeër vanjaar het hewige reaksie uitgelok van verskeie oorde. AfriForum se Hoof van gemeenskapsveiligheid, Ian Cameron, het onder meer gesê dat Ramaphosa se “blatante leuens aan die wêreld” neig daartoe dat die Suid-Afrikaanse regering aandadig is aan plaasmoorde en dat die ANC-regering slagoffers van plaasaanvalle en -moorde verneder deur hulle as leuenaars uit te maak.
Verder het Agri SA ook hul stem dik gemaak en ŉ verklaring uitgereik wat aandui dat hulle ontevrede is met Ramaphosa se stelling. “Plaasaanvalle en -moorde op alle boere, plaaswerkers en hul gesinne is ŉ reuse- probleem wat erken moet word,” het Dan Kriek, president van Agri SA, gesê.
President van TLU SA, Louis Meintjies, het gesê die waarheid word doelbewus verdoesel. Jaco Schoeman, voorsitter van die Afrikanerbond, het gesê die organisasie het met werklike ontsteltenis verneem van Ramaphosa se ontkenning van plaasmoorde.
« Een van die dae is dit weer Geloftedag en ons almal kan sobietjie feesvier op verskeie dorpe
Is dit ‘n verrassing of wat, ‘n nuwe swart party sien die lig net voor die 2019 verkiesings »